
VI.   Quid ad Clericum Cancellarii.

Clericus cancellarii qui huic proximus est, licet non proprio
sed alieno nomine militet, magnis tamen occupatur, et in multa
distrahitur : adeo ut ab ipso initio compotorum usque ad finem
inde avelli non possit; nisi forte dum sibi propitius est ; sub-
stituto sibi interim discreto vicario. Huic enim prima cura est
post thesaurarium in hiis omnibus quae illic geruntur ; maxime
tamen circa rotulorum ac brevium scrrpturam; in hiis enim
praecipue versatur; nam ne forte sui calamus scriptoris
aberret prospicit hie, alium sequitur dum passibus aequis.
Item hie intuetur diligenter alterius anni rotulum sibi pro-
positum, donee a vicecomite satisfactum fuerit de debitis hiis
quae illic annotantur, et de quibus summonetur. Item
residente vicecomite ad compotum, computatis et scripto
deputatis hiis quae constituta sunt in comitatu, breve sum-
monitionis, cui regis sigillum appensum est, suscipit a
vicecomite, et de hiis debitis quae illic scripta sunt urget
vicecomitem, pronuncians in publicum et dicens, ' redde de
hoc tantum, et de illo tan turn.' Debita vero quae solvuntur
in integrum, et de quibus satisfit, cancellet idem clericus
linea ducta per medium ; ut sit distinctio per hoc etiam inter
soluta et solvenda. Hie etiam custodit contrabrevia factorum
ad scaccarium. Hie etiam summonitiones factas, ut prae-
dictum est, corrigit et sigillat; et est ei labor infinitus, atque
post thesaurarium maximus.

D. Utilis hie esset magis Argus, quam Polyphemus. . . ,

Quid ad Brunum.

Porro in capite quarti sedilis quod opponitur justiciariis,
residet Magister Thomas cognomento Brunus. Hujus ad scac-
carium non vilis est auctoritas. Magnum enim et validum
fidei ejus et discretionis est argumentum, quod a tam excel-
lentis ingenii principe electus est, ut praeter antiquam _ con-
suetudinem tertium habeat rotulum, in quo regni jura regisque
secreta conscribat, et eundem penes se reservans quocunque
voluerit deferat. Habet etiam clericum suum in inferiore
scaccario, qui juxta clericum thesaurarii residens, liberam
habet facultatem scribendi quae recipiuntur et expenduntur
in thesauro.

D. Nunquid principi cognita est eo usque fides e]us atque